బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
గృహరుణాలపై భారీగా తగ్గనున్న వడ్డీరేట్లు?
సొంతింటి కలను నిజం చేసుకోవాలనుకుంటున్న వారికి ఓ శుభవార్త.
TNN | Updated:
Nov 30, 2016, 04:34PM IST
గృహరుణాలపై తగ్గనున్న వడ్డీరేట్లు?
సొంతింటి కలను నిజం చేసుకోవాలనుకుంటున్న వారికి ఓ శుభవార్త. త్వరలో గృహరుణాలపై వడ్డీ రేటును భారీగా తగ్గించే ప్రయత్నం చేస్తోంది కేంద్రం. పెద్ద నోట్ల రద్దు వల్ల కలిగే ప్రయోజనాలను ప్రజలకు అందించాలన్న భావనతో కేంద్రం వడ్డీరేట్లు తగ్గించే అంశంపై దృష్టి సారించింది. ఏదైనా కొత్త పథకాన్ని ప్రవేశపెట్టి ఆ పథకం ద్వారా రూ.50 లక్షల వరకు తీసుకునే రుణాన్ని కేవలం ఆరు నుంచి ఏడు శాతం వడ్డీ రేటుతో అందించాలని యోజన చేస్తోంది. ఈ పథకం కేవలం మొదటిసారి ఇల్లు కొనుక్కునేవారికి మాత్రమేనని సమాచారం. ఈ అంశంపై ఆర్థిక శాఖ ఆర్ బీఐతో చర్చలు మొదలుపెట్టింది. వచ్చే ఏడాది కేంద్ర బడ్జెట్ లో ఈ పథకం పేరు, వివరాలు ప్రకటించే అవకాశం ఉంది. పెద్ద నోట్లు రద్దు నేపథ్యంలో డిపాజిట్లు బ్యాంకుల్లో భారీగా పెరుగుతుండడంతో బ్యాంకులు కూడా డిసెంబర్ చివరి కల్లా గృహరుణాల వడ్డీరేట్లు తగ్గించే అవకాశాలు కనిపిస్తున్నాయి.